สวัสดีค่ะ ขออนุญาตสอบถามเรื่องประจำเดือนค่ะ คือเมื่อเดือนธันวาคม 2563 หนูมีประจำเดือนวันที่ 2-4 และจากนั้นก็มีประจำเดือนมาอีครั้งในเดือนเดียวกันวันที่ 29-31 แล้วมีมาอีกเล้กน้อยมากๆในวันที่ 1 มกราคม 2564 ค่ะ แล้วเดือนมกราคม นี้ หนูมีมาอีกครั้ง ในวันนี้คือวันที่ 27 มกราคม 2564 อีกรอบค่ะ แบบนี้คือปกติมั้ยคะ หรือว่ามีปัญหาอะไร ต้องเข้าพบแพทย์มั้ยคะ หนูอายุ 22 เข้า 23 ค่ะ ไม่เคยมีประจำเดือนมาผิดปกติเรยค่ะ ส่วนมากมาเดือนละครั้ง ครั้งละ1-3 วันเท่านั้นค่ะ จะไม่เคยมีมากกว่านั้นเรย ขอบค่ะ
สวัสดีค่ะเลือดประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกจากที่กล่าวมา ถึงแม้จะมาในรอบเดือนเดียวกัน แต่หากห่างกันเกิน 22 วันก็อาจจะเป็นเลือดประจำเดือนตามปกติได้แนะนำสังเกตรอบเดือนว่ามีลักษณะตามที่กล่าวไป หากเลือดออกมาน้อยกว่า 22 วันนับจากรอบก่อนจะถือว่าเลือดออกผิดปกติทางช่องคลอด ที่ควรไปพบแพทย์เพื่อตรวจหาสาเหตุเช่นความผิดปกติของมดลูกหรือรังไข่ต่อไป